413 



ut si forte urgerentur ab hoste, nec possent se tuto re- 

 cipere, quod Aurelius (elector Brand.) sine dubio redi- 

 tum interclusurus esset, vel in ipsam Antoniam (Poloniam) 

 transferrent exercitum, et tum uterentur Scipionis Africani 

 (regis Sueciae) consilio. Et sane e re föret, ut Gedeon (rex 

 Sueciae) aliquem ad eum et Jugurtham (Mansfeldium) simul 

 initteret, ut semper sciret, quid ab ipsis et Spartaco (Bethl. 

 Gab.) fieret, atque ita in commune consuleretur ab omnibus. 

 Sed de his plura suo tempore, maxime ubi litteras ab Ill:ri 

 Gen:te Tua, aut iis habuero, quibus hunc laborem ea de- 

 mandabit. 



Nunc ad alia. Comes Ernestus Nassovius admotis tor- 

 mentis Oldenseelium adhuc obsidet. Eruperunt semel atque 

 iterum praesidiarii, et satis acriter se hi defendunt. Per- 

 suasi fnerant nostri, imperfecta adhuc munimenta esse circa 

 illam urbem, sed aliter rem se habere deprehenderunt, post- 

 quam accesserunt propius. Interim Princeps Auraicus cum 

 reliquo toto exercitu castra metatus est circa Iselburgum, 

 hostem ibi expectaturus, si forte ad liberandam obsidione 

 urbem aliquid tentare velit. Puto eum in animo habere, si 

 hostem appropinquare animadvertat, ut subito Bucholtum, 

 Coloniensis Archiepiscopi oppidum, intercipiat. Quod nisi in 

 potestate haberet, non posset ita facile ab accessu arcere 

 hostes. De horum tamen coitione nihil adhuc certi audimus. 

 Sed cum Marchio Spinola Dunkerka Bruxellas redierit, ve- 

 risimile est, non quieturos, nisi pecuniae penuria praesi- 

 diarios educi et colligi prohibet. Duae näves Hispanicae 

 frustra in eas intentis Batavis, iterum damm" aliquid in Ocea- 

 no dederunt miseris piscatoribus. Videtur denuo mentio 

 aliqua renovandarum induciarum iniici. Argumentis procul 

 dubio utuntur non vanis, de pace Italica, et confusione re- 

 rum omnium in Anglia. Certe haec animos bonorum mire 



